open-index/open-wikipedia-markdown huggingface dataset:
Erlend Storesund

**Erlend Kjellevold Storesund** (født 22. februar 1985 i Bergen) er en norsk fotballspiller som spilte for FK Fyllingsdalen. Fra 2005 til og med 2011 spilte han for Løv-Ham, de første to årene på utlån fra Brann. 

Storesund ble i 2002 norgesmester for juniorer for Brann og var frem til sommeren 2007 var Storesund under kontrakt med Brann. Han ble da fristilt fra kontrakten. Dette på grunn av UEFAs regler som begrenser antallet spillere som er på utlån fra en klubb. Storesund signerte da en halvtårskontrakt med Løv-Ham. Etter sesongen fornyet han denne med to år.

Etter 2009-sesongen fornyet han først ikke kontrakten med Løv-Ham. Storesund ble invitert på prøvespill av Strømsgodset, men måtte takke nei på grunn av eksamener. Storesund planla opprinnelig å studere i Australia og ville ikke satse på fotballen. Han ombestemte seg imidlertid og signerte en ny kontrakt med Løv-Ham. For 2010-sesongen var Storesund kaptein for Løv-Ham. I 2010 spilte han som innbytter for Brann i en treningskamp mot Leeds.

Etter 2010-sesongen signerte Storesund ny kontrakt med Løv-Ham, etter å ha takket nei til Bryne og Sandnes Ulf. I februar 2011 var han på treningsleir med Brann i Tyrkia og ble tilbudt kontrakt med klubben. På grunn av at han bare ble tilbudt en ettårskontrakt takket han nei. 

Løv-Ham rykket ned fra 1. divisjon etter 2011-sesongen og Storesund takket i utgangspunktet nei til spill for FK Fyllingsdalen, som Løv-Ham har blitt en del av. Han takket også nei til et tilbud fra Notodden Fotballklubb. I forkant av 2012-sesongen trente han likevel med Fyllingsdalen og har uttalt at han kan bidra i klubben når det trengs, han spilte sin første kamp for den nye klubben i tredje serierunde mot Levanger Fotballklubb.

## Referanser


## Eksterne lenker
*
Knut Walde

**Knut Grøvan Walde** (født 1981) er en norsk tidligere fotballspiller. Han har tidligere spilt for Fløy, Brann, Løv-Ham og Haugesund. Walde er storebror til Arve Walde som spiller for Løv-Ham.

Han slo gjennom sesongen 2002 med 23 seriekamper i Brann, dit han hadde kommet fra SK Trane.
Samme år fikk ha to kamper for U21-landslaget. Etter at Mons Ivar Mjelde tok over treneransvaret fikk imidlertid Walde liten tillit, og i 2004 ble han lånt ut til Haugesund. Året etter ble han lånt ut til Løv-Ham, og høsten samme år ble overgangen gjort permanent. Sesongene 2006 og 2007 var han kaptein for klubben.

Halvveis ut i 2007-sesongen ble det klart at Walde igjen ville returnere til Brann. Han underskrev en kontrakt til ut 2009-sesongen, men fikk bare tre kamper for klubben i 2007. Han ble derfor lånt ut igjen til Løv-Ham foran 2008-sesongen.
I forkant av 2009-sesongen ble det inngått en ny låneavtale som i første omgang strakk seg frem til 1. august 2009.
Utlånsavtalen ble senere utvidet ut sesongen, selv om Walde flyttet til Stavanger på grunn av studier og må pendle til kampene.

Etter 2009-sesongen var Walde kontraktsløs og var i søkelyset til Stavanger og Bryne.
Vårsesongen spilte han ikke for noen klubb, men sommeren 2010 ble han klar for Fløy, etter å ha fått tilbud om spill for Løv-Ham.

Walde la opp som aktiv spiller etter 2012-sesongen.

## Referanser


## Eksterne lenker
*
Damien Duff

**Damien Anthony Duff** (født 2. mars 1979) er en irsk fotballtrener og tidligere fotballspiller som er midlertidig first team coach for Celtic FC. 

Han har tidligere spilt for Blackburn Rovers, Chelsea, Newcastle United og Fulham.

Den 10. juni 2014 meldte han overgang fra Fulham til Melbourne City FC, hvor han skrev under på en ettårskontrakt.

## Landslaget
Damien spilte flere kamper for Irlands junior-landslag og var med i junior-VM i 1997 der han bidro stort til en sterk tredjeplass. Han var også med i 1999. Han debuterte for  den 25. mars 1998 mot  mens han spilte for Blackburn. Kampen endte 2-1 fordel . I 2002 var han en viktig brikke i Irlands lag i VM. I gruppespillet skåret han et mål mot .  gikk videre, men ble slått ut i åttendedelsfinalen av . Senere har han fått 71 offisielle kamper og 7 mål på landslaget. Irland klarte imidlertid ikke å kvalifisere seg til VM 2010 i Sør-Afrika.

## Referanser


## Eksterne lenker
*
Jon Voight

**Jonathan Vincent Voight** (uttales *våit*; født 1938) er en amerikansk skuespiller. Han mottok en Oscar for rolletolkningen sin i filmen *[[Hjemkomsten]]* (1978). Voight er far til skuespillerne Angelina Jolie og James Haven.

## Liv og virke
### Tidlig liv
Jon Voight er født i Yonkers i New York. Han er sønn av Barbara (født Kamp; 1910–1995) og Elmer Voight (født Voytka; 1909–1973), som var en profesjonell golfspiller. Han har to brødre, Barry Voight (født 1937), en tidligere forsker på vulkaner på Pennsylvania State University, og Wesley Voight (født 21. mars 1940), kjent som Chip Taylor, en sanger og låtskriver som blant annet står bak sangene «Wild Thing», innspilt av blant andre The Troggs i 1966, og «Angel of the Morning». Hans besteforeldre på farssiden var slovakiske innvandrere fra Kongedømmet Ungarn,  mens hans besteforeldre på morssiden var tyske innvandrere.

Voight har kunstutdannelse fra Catholic University of America i Washington D.C., hvor han tok en Bachelor of Arts i 1960.

### Karriere
Voight vant Oscar for beste mannlige hovedrolle for rollen som Vietnamkrigsveteranen og rullestolsbrukeren Luke Martin i filmen *[[Hjemkomsten]]* (1978). Han vant også samme år en pris for samme spill ved filmfestivalen i Cannes.

Han ble også Oscar-nominert for sine roller i filmene *[[Asfalt-cowboy]]* (1969), *[[Runaway Train]]* (1985) og *[[Ali (film)|Ali]]* (2001). Voight hadde en gjesteopptreden i TV-serien *[[Seinfeld]]*, der han biter rollefiguren Kramer i armen.

### Privatliv
Voight giftet seg med den franske skuespillerinnen Marcheline Bertrand 12. desember 1971, og de fikk to barn sammen; James Haven og Angelina Jolie. Voight og Bertrand tok ut separasjon i 1976 og ble skilt i 1980.

### Politikk
Under Vietnamkrigen stod Voight for nærmest pasifistiske holdninger, men gikk over årene over til nye standpunkter. Han har senere på mange måter engasjert seg iherdig for amerikanske typisk konservative posisjoner. Han har blant annet vært en ivrig tilhenger den republikanske politikeren Donald Trump. I 2022 tok han til orde for å stille Joe Biden for riksrett fordi Biden ifølge Voight har satt nasjonens sikkerhet i fare.

## Filmografi (utvalg)
* 1969 – *[[Asfalt-cowboy]]*
* 1970 – *[[Catch-22 (film)|Catch-22]]*
* 1972 – *[[Picnic med døden]]*
* 1974 – *[[Varulv (film)|Varulv]]*
* 1978 – *[[Hjemkomsten]]*
* 1979 – *[[The Champ]]*
* 1985 – *[[Runaway Train]]*
* 1995 – *[[Heat (film)|Heat]]*
* 1996 – **'
* [[Filmåret 1997|1997]] – ''[[Anaconda (film)|Anaconda]]''
* [[Filmåret 1997|1997]] – ''[[Regnmakeren]]''
* [[Filmåret 1998|1998]] – ''[[Enemy of the State]]''
* [[Filmåret 2001|2001]] – ''[[Zoolander]]''
* [[Filmåret 2004|2004]] – ''[[National Treasure]]''
* [[Filmåret 2007|2007]] – ''[[Transformers (film)|Transformers]]''
* [[Filmåret 2007|2007]] – **'
* 2007 – *[[National Treasure – Book of Secrets]]*
* 2008 – *[[Pride and Glory (film)|Pride and Glory]]*

## Referanser


## Eksterne lenker

* 
*
Norge under VM i friidrett 2005

Dette er en oversikt over de norske deltakerne i VM i friidrett 2005.

Mesterskapets eneste norske medalje gikk til spydkasteren Andreas Thorkildsen, som tok sølvet bak esteren Andrus Värnik. Resultatene til de øvrige norske deltakerne:   
    
*Marius Bakken, 5000 meter &ndash; nr. 12 med tiden 13.38,63   
*Gaute Myklebust, diskos &ndash; slått ut i kvalifiseringen, 60,00   
*Ronny Nilsen, spydkast &ndash; slått ut i kvalifiseringen, 70,07   
*Benjamin Jensen, tikamp &ndash; brøt konkurransen på grunn av skade   
*Trine Pilskog, 1500 meter &ndash; endte sist i semifinalen (4.18,63)   
*Susanne Wigene, 5000 meter &ndash; nr. 13 med tiden 15.00,23   
*Kirsten Melkevik Otterbu, maraton &ndash; nr. 28 med tiden 2.35.08   
*Erik Tysse, 20 km kappgang – nr. 13 med tiden 1.22.45   
*Trond Nymark, 50 km kappgang – nr. 4 med tiden 3.44.04 (norsk rekord) 

## Eksterne lenker
* IAAFs VM-side (engelsk)
Lille OSC

**Lille Olympique Sporting Club** er et fransk fotballag. Klubben kommer fra den franske byen Lille, og spiller sine hjemmekamper på Stade Pierre-Mauroy.

## Spillerstall
Oppdatert 9. oktober 2024.

### Utlånte spillere

 

## Kjente spillere med en fortid i klubben
*  Éric Abidal
*  Michel Bastos
*  Pascal Cygan
*  Per Frandsen
*  Bernard Lama
*  Jean Makoun
*  Antoine Sibierski
*  Jean Vincent
*  Yohan Cabaye
*  Gervinho
*  Eden Hazard

## Referanser


## Eksterne lenker
*
Craig T. Nelson

**Craig Theodore Nelson** (født 1944) er en amerikansk skuespiller som har hatt hovedrollen i TV-serier som *[[Coach]]* og *[[The District]]*. Han gav også stemmen til «Mr. Incredible» i animasjonsfilmen *[[De utrolige]]* fra 2004. Han er født i Spokane i Washington og studerte drama og skuespill både ved University of Utah og New York Universitys Tisch School of the Arts.

## Filmografi (utvalg)
* 1983 – *[[Silkwood]]*
* 2004 – *[[De utrolige]]*

## Referanser


## Eksterne lenker
*
SL Benfica

**Sport Lisboa e Benfica** er et portugisisk fotballag. Klubben kommer fra den portugisiske byen Lisboa, og spiller sine hjemmekamper på Estadio da Luz.

Klubben ble dannet som et resultat av en sammenslåing i 1908 mellom Sport Lisboa (grunnlagt i 1904) og Grupo Sport Benfica. Benfica regnes, sammen med Sporting og Porto, som en av «De tre store» i portugisisk fotball.

## Meritter

## Største klubb i medlemmer 2006
På Guinness  rekorddag (9. november) godkjente Guinness rekordbok Benfica som den klubben i verden som har flest medlemmer. Verdensrekorden er på 160 398 aktive medlemmer. For Manchester United, fjorårets lag med flest medlemmer, var antallet 152 000.

## Sesonger

## Spillerstall
Oppdatert 9. mai 2024.

### Utlånte spillere

## Tidligere kjente spillere fra Benfica

***1904 – 1950**
**  Albino
**  Alfredo Valadas
**  Arsénio Trindade Duarte
**  Cosme Damião
**  Espírito Santo
**  Félix
**  Francisco Ferreira
**  Francisco Moreira
**  Gaspar Pinto
**  Gustavo Teixeira
**  Julinho
**  Luís Xavier
**  Rogério
**  Rogério de Sousa
**  Vítor Silva
***1951 – 1970**
**  Ângelo
**  António Simões
**  Artur Correia
**  Costa Pereira
**  Cruz
**  Cavém
**  Eusébio
**  Francisco Calado
**  Francisco Palmeiro
**  Germano
**  José Águas
**  José Augusto
**  Jaime Graça
**  Mário Coluna
**  Mário João
**  Santana
**  Serra
**  Torres
**  Zézinho
***1971 – 1990**
**  Álvaro Magalhães
**  Artur Jorge
**  Bastos Lopes
**  Carlos Manuel
**  Chalana
**  Diamantino
**  Eurico Gomes
**  Humberto Coelho
**  João Alves
**  José Henrique
**  José Luís
**  Manuel Bento
**  Nené
**  Pietra
**  Rui Águas
**  Rui Jordão
**  Shéu Han
**  Silvino
**  Toni
**  Veloso
**  Vítor Baptista
**  Vítor Martins
**  Mats Magnusson
**  Manniche
**  Zoran Filipović
***1990-tallet**
**  Paulo Sousa
**  João Vieira Pinto
**  António Veloso
**  Vítor Paneira
**  Paulo Futre
**  Maniche
**  Rui Costa
**  Paulo Bento
**  Abel Xavier
**  Valdo
**  Mozer
**  Ricardo Gomes
**  Isaías
**  Aldair
**  Vata
**  Jonas Thern
**  Stefan Schwarz
**  Michel Preud'Homme
**  Claudio Caniggia 
**  Carlos Gamarra
**   Mario Stanić
**   Sergei Yuran
**  Alexander Mostovoi
***2000-tallet**
**  Ricardo Rocha
**  Miguel
**  Tiago
**  Fernando Meira
**  Nuno Gomes
**  Simão Sabrosa
**  Ramires
**  Manuel Fernandes
**  Karel Poborský
**   Giorgos Karagounis
**  Takis Fyssas
**  Kostas Katsouranis
**  Pierre Van Hooijdonk
**  Zlatko Zahovič
**  Carlos Marchena
**  Fabrizio Miccoli
**  Pablo Aimar
**  José Antonio Reyes
**  Francisco Fonseca

## Norske tidligere spillere
*  Azar Karadas

## Referanser


## Eksterne lenker
* 
*
Ingar Sletten Kolloen

**Ingar Sletten Kolloen** (født 1951) er en norsk redaktør, journalist, biograf og forfatter.

Kolloen har vært journalist i en rekke aviser. Han har vært leder for Aftenpostens kulturredaksjon og sjefredaktør i Gudbrandsdølen Dagningen. Videre har han også jobbet som forlagsredaktør i Den norske Bokklubben, og han var sentral i planlegginga av kulturprogrammet for Lillehammer-OL.

Han har også vunnet Melsom-prisen og Den norske leserprisen.

Høsten 2007 debuterte han som skjønnlitterær forfatter med romanen *Den fjerde engelen*.

Et stort løft var hans biografi over den kontroversielle forfatteren Knut Hamsun som kom i to bind. Høsten 2008 kom biografien om Joralf Gjerstad også kjent som den synske helbrederen «Snåsamannen», «Snåsakaill'n» eller «Trollmannen fra Snåsa». I oktober 2012 kom Kolloen med sin biografi om dronning Sonja, *Dronningen*.

I 2010 fikk Ingar Sletten Kolloen stillingen som professor II ved Høgskolen i Lillehammer. Gjennom sitt virke og bidrag i norsk offentlighet vist vist seg kvalifisert, sto det i rapporten til innstillingskomiteen. Til grunnlag for komiteens vurdering ligger først og fremst Kolloens tre arbeider, biografiene *Berre kjærleik og død. Ein biografi om Tor Jonsson* og biografien av Hamsun i to bind.

## Bibliografi
* *Berre kjærleik og død* &ndash; biografi om Tor Jonsson (1999)
* *Blant bygdedyr og vestkantkrokodiller* &ndash; Utvalg av Tor Jonssons prosa-tekster (2000)
* *Hamsun &ndash; Svermeren* &ndash; biografi om Knut Hamsun (2003)
* *Hamsun &ndash; Erobreren* &ndash; biografi om Knut Hamsun (2004)
* *Den fjerde engelen* &ndash; roman (2007)
* *Snåsamannen* &ndash; biografi om Joralf Gjerstad (2008)
* *Dronningen* &ndash;  biografi om Dronning Sonja (2012)
* *Ingrid* &ndash;  biografi om Ingrid Espelid Hovig (2013)
* *Den tomme plassen i vitrineskapet* &ndash; roman (2015), ISBN/EAN: 9788205487994.
* *Under krigen - Vi må ikke falle* &ndash; sakprosa (2019), 
* *Under krigen - Nå må vi tåle alt* &ndash; sakprosa (2021), 
* *Under krigen - Hvis vi overlever* &ndash; sakprosa (2023), 

## Dramatikk
* 1999: *Berre Kjærleik og død* – drama, urpremiere på Trøndelag Teater oktober 2000 
* 2004: *Jeg kunne gråte blod* – drama, urpremiere med Riksteatret i Grimstad september 2004. Nypremiere på Oslo Nye januar 2005.

## Priser
* Melsom-prisen 1999
* Brageprisen-nominasjoner 1999/2003/2004
* Den norske leserprisen 2004
* Kulturprisen for Gudbrandsdalen i 2009

## Referanser


## Eksterne lenker
* 
* 
*  Ingar Sletten Kolloen i NRK Forfatter
*  Digitaliserte bøker av Kolloen i Nasjonalbiblioteket.
Oddrane

**Oddrane** (eg. ODD'rane Supporterklubb) er den offisielle supporterklubben til Odds Ballklubb med litt over  medlemmer. Klubben ble startet høsten 1998, da Odd rykket opp i Eliteserien for første gang siden 60-åra. Oddrane tok over der den gamle supporterklubben *Den Hvite Skare*. Leder er Alexander «Slakter`n» Almvik.

Supporterklubben åpnet ved sesongstart 2010 sin egen pub, «Fort Falkum», vis-à-vis Skagerak Arena. 

Oddrane står i 2022-sesongen på Nordre Faklum (felt W) på Dominostribuen sammen med de andre supportergruppene. 

## Referanser


## Eksterne lenker
* Offisielt nettsted
Connie Nielsen

**Connie Inge-Lise Nielsen** (født 3. juli 1965) er en dansk skuespillerinne. Hun er født i København og flyttet til Frederikshavn da hun var ti år gammel.

Sitt første møte med skuespilleryrket fikk hun 15 år gammel i en kabaret skrevet av hennes mor. Da hun ble 18 reiste hun til Paris, Roma, Milano, Syd-Afrika og New York for å forsøke seg på en skuespillerkarriere.

Etter noen mindre roller fikk Nielsen sitt gjennombrudd i 1997 med filmen ''Djevelens advokat'' mot Keanu Reeves, Al Pacino og Charlize Theron. Siden har hun hatt fremtredende roller i flere store filmer, inkludert *[[Gladiator (film)|Gladiator]]* (2000), *[[One Hour Photo]]* (2002) og ''Basic'' (2003).

## Referanser


## Eksterne lenker
*
Gloria Vanderbilt

**Gloria Laura Vanderbilt** (født 20. februar 1924 i New York, død 17. juni 2019 samme sted) var en amerikansk kunstner, skuespillerinne og sosietetsfrue, kjent som talsperson for designerjeans. 

## Liv og virke
### Bakgrunn

Gloria Vanderbilt var medlem av den prominente Vanderbilt-familien i New York, en industrifamilie i USA med sitt fjerne opphav i Nederlandene.

Hun var eneste datter av den amerikanske jernbanearvingen Reginald Claypoole Vanderbilt (1880&ndash;1925) og hans andre hustru, diplomatdatteren Gloria Laura Mercedes Morgan (1904&ndash;1965). Hun ble døpt anglikansk i den episkopale kirke av biskop Herbert Shipman. 

To år gammel ble Gloria arving til fire millioner dollar da faren døde som følge av alkoholmisbruk, men kontrollen over midlene mens hun var mindreårig tilhørte moren. Barnet ble derfor gjenstand for en bitter strid om foreldreretten i en skandaleomsust rettssak i 1934 mellom moren og Vanderbilt-familien. Etter farens død ble hun konfirmert og oppdratt som katolikk, som var morens trostilhørighet. Fra farens første ekteskap med Cathleen Neilson hadde hun en halvsøster, Cathleen Vanderbilt (1904–1944).

Gloria Laura gikk på Miss Porter's School, en pikeskole som forberedte sine elever til college, i Farmington i Connecticut. Senere studerte hun ved Art Students League of New York.

### Virke
Etter at hun hadde vunnet kontrollen over sin egen arv, støttet hun sporadisk sin mor. Moren døde pengelens i Hollywood og ble bisatt i Culver City.

Vanderbilt var aktiv som kunstner og hennes verk syntes på produkter fra Hallmark Cards og Bloomscraft og ved flere kunstutstillinger. På 1950-tallet var hun også skuespillerinne. Hun interesserte seg også for design av tekstiler, parfyme og porsellen. På under 1970-tallet ble hennes navn lansert som klesmerke, blant annet med en kolleksjon jeans. 

I 1974 slapp Paul McCartney sangen *[[Mrs Vandebilt]]*, som var løst basert på Glorias liv.

Hun skrev flere selvbiografier og romaner. I 2009 offentliggjorde hun BDSM-romanen *Obsession. An Erotic Tale* (Ecco, New York).

### Ekteskap
* Vanderbilt giftet seg med Hollywood-agenten Pasquale DiCicco i 1941. De skilte seg i 1945.
* Hennes andre ekteskap, med dirigenten Leopold Stokowski, 21. april 1945, gav henne to sønner, Leopold Stanislaus Stokowski (født i 1950) og Christopher Stokowski (født i 1955). Paret skilte seg i oktober 1955.
* Det tredje giftemålet fant sted 28. august 1956, til regissør Sidney Lumet. De skilte seg i august 1963.
* Hennes siste ekteskap, med forfatteren Wyatt Emory Cooper, ble inngått i 1964. De fikk to sønner: Carter Vanderbilt Cooper (1965&ndash;1988) og Anderson Cooper (født i 1967).

Hennes bortgang ble kunngjort 17. juni 2019 av sønnen Anderson Cooper.

## Verker
### Kuns og dekor
* 
* 

### Memoarer
* 
* 
* 
* 
*   
*               
                              
### Romaner
* 
* 
* 

## Litteratur
* Wendy Goodman: *Die Welt der Gloria Vanderbilt*. Schirmer/Mosel, München 2010, ISBN 978-3-8296-0507-6.

## Referanser


## Eksterne lenker
*
Sydney Pollack

**Sydney Pollack** (født 1. juli 1934 i Lafayette i Indiana, død 26. mai 2008) var en amerikansk skuespiller, filmprodusent og regissør. Hans karriere begynte i 1960-årene gjennom å regissere episoder i TV-serier som *[[Jaget (TV-serie)|The Fugitive]]* og *[[Alfred Hitchcock Presents]]*. Han mottok en Oscar for beste regi for filmen *[[Mitt Afrika]]* (1985).

Pollack studerte under Sanford Meisner ved skolen Neighborhood Playhouse i New York før han begynte sin skuespillerkarriere. Han spilte i drøyt tredve Hollywood-filmer. Pollack flyttet etterhvert bak kamera for å regissere og produsere. Han hadde regien på over tyve og var produsent for drøyt førti produksjoner. Pollack var Oscar-nominert for beste regi for filmene *[[De skyter jo hester, ikke sant?]]* og *[[Tootsie]]*. Han regisserte også dramafilmen *[[Våre beste år]]* fra 1973 med Robert Redford og Barbra Streisand i hovedrollene.

## Referanser


## Eksterne lenker
*
Elfwin

I J.R.R. Tolkiens fiktive verden Midgard var **Elfwin** den 19. kongen av landet Rohan. 

Elfwin var den første sønnen av Éomer Éadig (Konge av Rohan) og Lothíriel (datter av Prins Imrahil av Dol Amroth). Gjennom sin mor var Elfwin i slekt med Prins Faramir av Ithilien, riksforstanderen av Gondor.

Siden Elfwin styrte i det fjerde tidevervet etter at Vestmarks røde bok var skrevet ferdig er det lite som er kjent fra hans regjeringstid, men det er antatt at siden han var en alliert med Gondor var det igjen kommet fred til Rohirrim etter krigen om ringen. Han ble konge av Rohan i år 63 av det fjerde tideverv, og regjerte i lang tid.
Randy Quaid

**Randall Rudy Quaid** (født 1. oktober 1950) er en amerikansk skuespiller.

Han er født i Houston i Texas og er bror til skuespiller Dennis Quaid. Han ble «oppdaget» av regissøren Peter Bogdanovich mens han studerte på Universitetet i Houston, og fikk sin første rolle i filmen *[[Siste forestilling]]*. Det var den første av flere roller der han ble regissert av Bogdanovich.

Quaid spilte i flere av National Lampoons *Hjelp, vi er på ferie*-filmer, som «fetter Eddie». Han ble Oscar-nominert for rollen som marinesoldat i *[[The Last Detail]]* (1973) og mottok en Golden Globe for rollen som Lyndon Johnson i *LBJ: The Early Years* (1987). Han har fått en stjerne på Hollywood Walk of Fame.

Randy Quaid har også spilt inn musikalsk arbeid, hovedsakelig gjennom hans band *Randy Quaid & The Fugitives*. Gruppen publiserte deres første sang «Star Whackers» i mars 2011. https://web.archive.org/web/20110109195318/http://www.people.com/people/archive/article/0,,20116295,00.html En film, Star Whackers, hadde premiere i Vancouver den 23. april 2011.https://archive.today/20120707032920/http://arts.nationalpost.com/2011/04/23/quaids-unveil-their-bizarre-star-whackers-film-at-east-vancouver-cinema/

## Filmografi
* 1971 Siste forestilling (originaltittel The Last Picture Show)
* 1972 What's Up, Doc?
* 1973 Siste tjeneste (originaltittel: The Last Detail) 
* 1973 Paper Moon
* 1978 Midnight Express
* 1980 The Long Riders
* 1980 Nesten voksen
* 1983 Hjelp, vi må på ferie! (originaltittel: National Lampoon's Vacation)
* 1986 The Wraith
* 1989 Hjelp, det er juleferie! (originaltittel: National Lampoon's Christmas Vacation)
* 1990 Days of Thunder
* 1990 Cold Dog Soup
* 1992 Frankenstein
* 1996 Independence Day
* 1998 Hard Rain
* 2001 Not Another Teen Movie
* 2002 The Adventures of Pluto Nash
* 2004 Q-gjengen
* 2005 Brokeback Mountain
* 2006 Goyas gjenferd

## Referanser


## Eksterne lenker
*
John C. Reilly

**John Christopher Reilly** (født 1965) er en amerikansk skuespiller av irsk og litauisk herkomst. Han er født i Chicago og tilskriver byens teaterscene en stor del av æren for sin suksess.

Reilly fikk sin filmdebut i *[[Casualties of War]]* (1989) og har hatt en rekke biroller siden. Hans profil som filmskuespiller ble betydelig mer kjent i 2002 da han hadde større roller i tre av dette årets Oscar-nominerte filmer: ''Chicago'', *[[Gangs of New York]]* og ''The Hours''. Han ble selv Oscar-nominert for rollen som Renée Zellwegers ektemann i *Chicago*. 

Reilly spilte Dale, stebroren til Brennan (Will Ferrell) i filmen *[[Step Brothers]]* fra 2008.

## Referanser


## Eksterne lenker
*
Éothain

**Éothain** er en figur fra J.R.R. Tolkiens fiktive univers Midgard. Han var en mann fra Rohirrim.

Han var et medlem av Éomers éored som kjempet mot orkene som hadde fanget Munti og Pippin, og senere støtte de sammen med Aragorn og hans følge da de streifet vidt rundt på Rohans vide vidder. Éothain var ikke like tillitsfull til Aragorn og følge som sine følgesvenner, og han hånte ideen om at hobbitene fantes, og talte imot at Aragorn skulle få låne hestene.
----
En annen **Éothain** finnes i Peter Jacksons filmversjon av *[[Ringenes herre]]*. Han var en ung gutt i Rohirrim, og ble sent sammen med sin søster *Freda* av deres mor *Morwen* for å alarmere Kong Théoden om at villmennene herjet gjennom Rohan og brente hus og gårder. Éothain og Freda blir holdt i Edoras til de ble gjenforent med sin mor en gang på veien til Helmsdjupet.
Oxfam

**Oxfam** er en internasjonal, ideell, humanitær organisasjon som arbeider i mer enn 100 land for å redusere fattigdom og urettferdighet.

Oxfam koordineres på verdensbasis av Oxfam International, en konføderasjon av Oxfam-organisasjonene i Australia, Belgia, Canada, Tyskland, Storbritannia, Hongkong, Irland, Nederland, New Zealand, Quebec, Spania og USA. Oxfam International har sekretariat i Oxford i England og avdelingskontorer i Washington, DC, New York, Brussel og Genève.

Oxfam har sin opprinnelse i Oxford. Organisasjonen ble grunnlagt i 1942 som *Oxford Committee for Famine Relief* av kannik Theodore Richard Milford og Oxford-forsamlingen av Vennenes samfunn for å sende mat gjennom De alliertes blokade til innbyggerne i det tysk-okkuperte Hellas. Den første utenlandsavdelingen av Oxfam ble opprettet i Canada i 1963.

## Referanser


## Eksterne lenker
* Oxfam International
Medgift

**Medgift** (etter middelnedertysk *medegift*, tysk *Mitgift*; grunnbetydning «medgave») eller **brudegave**, er et tilskudd, eiendom eller formue som foreldrene eller slekten til en kvinne overlater henne når hun gifter seg.

Medgiften kan sees som en måte å balansere den mannlige arveretten, slik at et hushold skal få økonomisk hjelp fra både mannens og hustruens familie. I et medgiftssamfunn kan denne tradisjonelle utgiften skape store problemer for fattige foreldre, som i verste fall ikke har råd til å gifte døtrene sine.

I tilfeller hvor det er brudgommens foreldre som forventes å forsørge paret materielt, kalles fenomenet brudepris.

Medgift står i kontrast til det beslektede konsepte brudepris. Mens brudepris er en betaling fra brudgommen, eller hans familie, til bruden, eller hennes familie, er medgift rikdommen som overføres fra bruden, eller hennes familie, til brudgommen, eller hans familie.

## Beskrivelse
Tradisjonell medgift er en gammel skikk som er nevnt i noen av de tidligste skriftene, og dens eksistens kan godt være eldre enn opptegnelser om den. Medgift som fenomen forekommer hovedsakelig i europeiske, afrikanske og sør-asiatiske jordbrukssamfunn med monogami.

I antropologien refererer medgift, basert på engelsk *dowry* – kun til gaver fra brudens foreldre til brudeparet, i form av land, eiendom, penger eller husdyr. Medgiften kan sees på som en måte å balansere den mannlige arven, slik at en husholdning vil få økonomisk hjelp fra både mannens og konens familie. Medgift er dekket allerede i Hammurabis lover, som lærer at hvis en mann skiller seg, må han returnere medgiften og hvis kona dør, må barna arve den.

Et annet perspektiv er at en familie med en voksen datter hadde grunn til å gifte bort bruden så raskt som mulig av hensyn til hennes ære. Ved å gjøre det gjør brudgommen familien en tjeneste som kanskje må belønnes.

## Tilgave
Tilgave (norrønt: *tilgjof*). Som en del av brudegaven ble det i tillegg til det bruden fikk med i medgift også gitt tilgave. Dette var en gave brudgommen ga som et tillegg til medgiften fra bruden. Den ble ansett som brudens særeie og skulle sikre henne økonomisk, spesielt hvis hun ble enke.

Brudgommen ga også bruden en morgengave, som en personlig gave og ekstra sikkerhet gitt morgenen etter bryllupsnatten.

## Referanser


## Litteratur
* Hirsch, Jennifer S.; Wardlow, Holly (2006): *Modern loves: the Anthropology of Romantic Courtship & Companionate Marriage*, Macmillan, ISBN 0-472-09959-0. Kapittel 1 «Love and Jewelry» om kontrasten til medgift og brudepris.
* Kaplan, Marion, red. (1985): *The Marriage Bargain. Women and Dowries in European History*, Harrington Park Press, ISBN 978-0918393166
* Kirshner, Julius (2015): *Marriage, dowry, and citizenship in late medieval and renaissance Italy*, University of Toronto Press, ASIN B00UC996OA

## Se også
* Brudepris
* Brudgompris
* Ekteskap
* Bryllup

## Eksterne lenker
*
Schopenhauer

**Schopenhauer** er etternavnet til blant andre:

* Arthur Schopenhauer (1788 &ndash; 1860), en tysk filosof, sønn av Johanna Schopenhauer.
* Johanna Schopenhauer (1766 &ndash; 1839), en tysk forfatterinne.
Gimse Idrettslag

**Gimse Idrettslag** (stiftet 24. oktober 1977) er et idrettslag fra Gimse i Melhus kommune, to mil sør for Trondheim.

## Fasiliteter og virksomhet
Klubben ble startet etter at flere boligfelt var utbygd i området. 

### Idrettsanlegg
Klubbens hjemmebane er Norgeshus Arena. Anlegget er heleid av idrettslaget og består av en 11-er kunstgressbane (åpnet høsten 2010), samt en 9-er kunstgressbane (åpnet høsten 2013). Klubben har også eierandeler i Bankhallen (åpnet høsten 2012).

### Idrettsgrener
Hovedaktiviteten er fotball og klubben har i tillegg en allidretts- og trimavdeling. Håndball- og skiavdelingen er i dag underlagt Melhus Idrettslag. En periode på 80-tallet hadde man også en egen alpint-avdeling, med et eget anlegg i Olastubakken nedenfor Trøndertun Folkehøgskole.

Gimse Idrettslag ble våren 2015 sertifisert som Kvalitetsklubb av Norges Fotballforbund.

#### Herrefotball
Under klubbens første sesong i 1978 spilte seniorlaget i 6. divisjon, men rykket ned og spilte i 7. divisjon sesongen etter, den daværende laveste divisjonen i Trøndelag Fotballkrets.

I 1995 spilte Gimse i 3. divisjon, noe som fortsatt er klubbens beste plassering i divisjonssystemet. Det ble med den ene sesongen i 3. divisjon og de kommende årene tilbrakte klubben i 4. divisjon og 5. divisjon. 

Omleggingen av divisjonssystemet i norsk fotball i 2010 førte til at seniorlaget rykket ned fra 5. divisjon, til tross for en god tredjeplass. Etter to sesonger i 6. divisjon ble opprykket klart etter å ha gått ubeseirede gjennom sesongen 2012.

Gimse endte på andreplass i 5. divisjon i 2013, tre poeng bak opprykkslaget Hitra FK. Man måtte vente til sesongen etter for at målet om opprykk til 4. divisjon endelig skulle bli nådd. Klubben vant sin avdeling i 2014 etter å ha vært en av favorittene til opprykk før sesongen. For første gang siden 2008 ble det spilt fjerdedivisjon på Brekkåsen i 2015. Dette var også første gang Gimse spilte i denne divisjonen etter at 4. divisjon i Trøndelag ble kuttet ned til kun to avdelinger i 2010. Etter to sesonger i 4. divisjon (2015 og 2016) rykket Gimse ned til 5. divisjon som en konsekvens av nok en omlegging i høyere divisjoner.  

A-laget spiller i 6. divisjon avd. 6 sesongen 2022.

#### Kvinnefotball
Gimse IL har i nyere tid hatt fokus på å utvikle og øke deltagelsen i kvinnefotballen, og har i dag jentelag i alle aldersbestemte klasser og senior.

I 2012 vant klubbens J16-lag Skandia Cup på Lerkendal for første gang i klubbens historie og i 2014 stilte Gimse for første gang et eget damelag i seriespill på flere år. I samme periode debuterte nåværende landslagsspiller Ingrid Syrstad Engen på J16-landslaget, klubbens første landslagsspiller før hun senere meldte overgang til Trondheims/Ørn. 

Gimse Kvinner spiller i 3. divisjon i 2022.

## Referanser


## Eksterne lenker

*Offisiell hjemmeside 
*Offisiell Facebook-side
Schengen Information System

**Schengen Information System** (**SIS**) er et elektronisk informasjonssystem hvor etterlyste personer og stjålne gjenstander registreres, som et hjelpemiddel i forbindelse med utlendingskontroll og pågripelse av etterlyste personer. Systemet ble opprettet som et resultat av ikrafttredelsen av Schengen-traktaten.

## Eksterne lenker
* European Judicial Network, Title IV, The Schengen Information System, Article 92 – 119
* Lov om Schengen informasjonssystem (SIS), "SIS-loven"/SISI
* Noborder critique of the SIS
*  The Schengen Information System 
* The Schengen Information System II
Baldor

I J.R.R. Tolkiens fiktive verden Midgard var **Baldor** en mann av Rohan. Han var sønn og arving av Brego, den andre konge av Rohan. Ved festen for å feire at byggingen av den gyllne hallen Meduseld, ga han en ed om at han skulle gå de dødes stier. Han forsøkte dette, men ble aldri sett igjen. Hans levninger blir funnet av Aragorn, da han under krigen om ringen.
Théodred

I J.R.R. Tolkiens fiktive verden Midgard var **Théodred** (2978-3019 tredje tideverv) en mann av Rohan. Han var den eneste sønnen og barnet til kong Théoden av Rohan. Hans mor Elfhild døde i barselseng.

Théodreds navn er antakelig tatt fra det Anglosaksiske ordet *þeod* (folk, nasjon) og *ræd* (rådslagning, råd).

Théodred ble drept i det første slaget ved Jarnavad da han og hans menn sloss mot orkene fra Jarnagard. Dette gjorde at hans fetter Éomer ble arving til tronen i Rohan.
Lite annet er kjent om Théodred, unntatt at han elsket Éomer som en bror, og den eneste personen som han elsket mer enn Éomer var sin egen far Théoden.

## Framstillinger på lerret
I Peter Jacksons filmversjon er Théodreds død en større hendelse i begynnelsen av den første delen av boka *To tårn*, mens i boken har denne hendelsen allerede funnet sted før fokuset i boka ble rettet mot Rohan. I filmen ble han ikke drept umiddelbart, og Éomer greier å finne Théodred blant de døde kroppene etter slaget. Théodred dør senere av sine sår, men det blir hintet til at Gríma Ormtunge hjalp til med denne døden. Théodred er framstilt som en ung mann på rundt 20-25 år gammel.
Slaget ved Axona

**Slaget ved Axona** ble utkjempet i 57 f.Kr. mellom den romerske republikk, anført av Julius Cæsar, og belgerne som ble ledet av kong Galba. Belgerne angrep, men Cæsar klarte å drive dem tilbake og vant slaget.
Mieczysław Moczar

**Mieczysław Moczar** (egentlig *Mikołaj Demko*, også kjent under diminutivformen *Mietek*, født 25. desember 1913 i Łódź, død 1. november 1986 i Warszawa) var en polsk kommunistisk politiker.

## Liv og virke
### Bakgrunn
Moczars far var ortodoks belaruser og moren polsk katolikk. I 1937 ble han medlem av det polske kommunistpartiet, som noe tid etter ble oppløst av den kommunistiske internasjonale etter anvisning fra av Stalin. Mellom 1938 og 1939 satt han i fengsel. Etter utbruddet av annen verdenskrig begav han seg til det sovjet-okkuperte Białystok, og begynte å arbeide for de sovjetiske okkupantenes etterretningstjeneste. Senere spilte han en viktig rolle i koordineringen av kommunistiske undergrunnsstyrker i Lublin og Kielce-regionene.

Fra slutten av krigen koordinerte han kampen mot den antikommunistiske polske opposisjonen i Łódź, og ble kjent for spesiell grusomhet.

### Politiker
Han ble utnevnt til landbruksminister i 1956 og var innenriksminister fra 1964 til 1968. Fra 1971 til 1983 var han formann for NIK, den polske riksrevisjonen. Dessuten var han medlem av sentralkomitéen i  Polska Zjednoczona Partia Robotnicza fra 1965 til 1981, som sekretær mellom 1968 og 1971. Moczar var også medlem av politbyrået mellom 1970 og 1971 og igjen mellom 1980 og 1981. Han var dessuten general i den polske folkearméen.

På 1960-tallet var Moczar en ledende representant for den grupperingen som var kjent som «partisaner», og som kombinerte kommunisme med nasjonalistiske synspunkter. Han ble regnet som en sterk motstander av politiske reformer og derfor som en «hardliner» innenfor kommunistpartiet, og ble etter 1965 en av partisjef Władysław Gomułkas bitreste rivaler.

Moczar ble særlig kjent for sin rolle under protestene i 1968. Moczar brukte det som opprinnelig var studentprotester som et påskudd til å organisere en antisemittisk kampanje som rettet seg mot det han kalte en «sionistisk infiltrasjon», og ble den ledende kraft i fjerningen av jøder fra viktige posisjoner i samfunnet. Samtidig anklaget han jødiske studenter for å være ansvarlige for studentprotestene. Kampanjen førte til en masseemigrasjon av polske jøder i 1968.

Det var imidlertid en utbredt oppfatning at Gomułkas avhengighet av Moczar under protestene i 1968 gjorde Moczar for sterk for Gomułka. Etter at Gomułka var avsatt avviste den sovjetiske ledelsen å godkjenne Moczar som hans etterfølger, og foretrakk Edward Gierek.

## Referanser


## Eksterne lenker
* 
*
Théodwyn

I J.R.R. Tolkiens fiktive verden Midgard var **Théodwyn** (2963-3002 tredje tideverv) en kvinne fra Rohan. Hun er den yngste datteren (og det femte barnet) til kong Thengel av Rohan og Morwen Stålskjær. Hun var dermed også yngste søster av kong Théoden. 

Théodwyn giftet seg i 2989 med *Éomund av Østfold*. Sammen fikk de to barn: sønnen Éomer ble født i 2991, og datteren Éowyn i 2995. Begge spilte en viktig rolle i krigen om ringen.

Éomund ble drept i år 3002. Ikke lenge etter dette døde også Théodwyn av sykdom. Hennes bror Théoden oppfostret barna som sine egne etter søsterens død.
Hilton Head Island

**Hilton Head Island** er en øy i Beaufort County på kysten av den amerikanske delstaten Sør-Carolina. Ved folketellingen i 2000 var det 33&nbsp;862 innbyggere på øya. Hilton Head Island ligger 70 kilometer nord for Savannah i Georgia og 150 kilometer syd for Charleston i South Carolina. Øya har 20 kilometer strandlinje mot Atlanterhavet og er et populært feriemål.

Hilton Head Island betjenes av flyplassene Savannah-Hilton Head International Airport og Hilton Head Airport, som ligger på selve øya. Hilton Head Island er berømt for sine svært gode golfbaner, og turneringen Verizon Heritage på PGA-touren arrangeres hvert år på Harbour Town Golf Links i feriekolonien The Sea Pines Resort.

Selv om øya er mest kjent som et reisemål, har Hilton Head en hurtigvoksende, fast bosetning, hovedsakelig bestående av velstående innflyttere fra Ohio, New Jersey og andre nordlige delstater. Øya får også en stadig større latinamerikansk bosetning.

## Referanser


## Eksterne lenker
*
Morgan Freeman

**Morgan Freeman** (født 1937) er en amerikansk skuespiller og filmregissør.

Freeman hadde sin første filmrolle i *[[Who Says I Can’t Ride a Rainbow?]]* fra 1971. Samme år ble han kjent for sin rolle i TV-serien *[[The Electric Company]].* Senere spilte Freeman i flere storfilmer i 1980-årene.

Etter tre tidligere Oscar-nominasjoner (beste birolle for *[[Street Smart]]* (1987) og beste hovedrolle for *[[Driving Miss Daisy]]* (1989) og *[[Frihetens Regn]]* (1994)), mottok Freeman en Oscar for beste birolle for rollen som «Eddie Scrap-Iron Dupris» i filmen *[[Million dollar baby]]* under den 77. Oscar-utdelingen. Freeman hadde rollen som Red i *[[The Shawshank Redemption]]* fra 1994, og har til og med rollen som Gud i komedien *[[Bruce Almighty]]* samt oppfølgeren *[[Evan Almighty]]*.

Freeman spilte Nelson Mandela i *[[Invictus – den uovervinnelige]]*, som ble regissert av Clint Eastwood. Han spilte og i *Olympus has fallen*. Freeman har også spilt en av hovedkarakterene i action-/dramafilmen *[[London Has Fallen]]* som visepresident Trumbull. Morgan Freeman har også sin egen stjerne på Hollywood Walk of Fame, og han har mottatt en rekke priser og utmerkelser for sin innsats som skuespiller.

## Filmografi
### Filmer

## Referanser


## Eksterne lenker

* 
*
Skrova fyr

**Skrova fyr** ligger på den lille Saltværsøya ved Skrova i Vågan kommune i Lofoten. Fyret ble bygd i 1922. Før det faste fyret ble bygd, hadde et mindre fiskefyr stått på Skjåholmen. Skrova fyr var et av de siste fyrene i Norge som ble avfolket. Det ble automatisert og avbemannet 29. juli 2005. Fyret har et støpejernstårn på 24,5 meter.

Skrova fyr ble i 1932 utstyrt med radiofyr. Mastene til radiofyret står fremdeles. Fyret ble elektrifisert i 1951.

Skrova fyr er kjent som værstasjon på kysten. Den automatiske værstasjonen ble lagt ned da fyret ble avfolket, men manuelle værobservasjoner blir nå foretatt av en person på selve Skrova.

Det tidligere fiskefyret på Skjåholmen ble opprettet i 1856 og erstattet med ei fyrlykt da dagens fyr ble bygd. Dette fyret hadde fra starten av brennetid mellom 1. januar og 14. april. Fra 1860 ble brennetida utvidet til 1. september – 14. april.

Den tidligere ishavsskipperen og oppdageren Elling Carlsen var fyrvokter på Skrova fyr fra 1879 til 1894.

Skrova fyr drives i dag av selskapet 360 Nord A/S som B&B med egen restaurant og puben «Den Gyldne Oter».

## Referanser


## Kilder
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
*Dr. O. J. Skattum: "Carlsen, Elling" i *Norsk biografisk leksikon*, Bd. 2, 1925, ss. 486-488.

## Eksterne lenker
* Norsk Fyrhistorisk Forenings side om Skrova fyr
* Lofotposten om avbemanningen av Skrova fyr
* Skrovafyr.no
Jafet Lindeberg

**Jafet Lindeberg** (1873–1962) kom fra gården Bankenes i Kvænangen. Han fant gull i Alaska, og var med på å grunnlegge byen Nome. Lindeberg ble i sin tid regnet som den rikeste nordmann i Amerika, men tapte stort ved børskrakket i 1929. Han fikk også sin venn Leonhard Seppala over i 1900, og Lindeberg forærte Seppala et hundespann.

## Bakgrunn

### Krisehjelp
Høsten 1897 besluttet den amerikanske kongressen å sende hjelp til gullgraverne i Klondike i Canada. Gullrushet hadde tatt fullstendig av. Tusenvis av mennesker strømmet til området, og de fleste av dem var helt uvant med det harde klimaet.

Myndighetene fryktet en humanitær katastrofe med hungersnød, epidemier og lovløse tilstander. Det var vanskelig å få sendt forsyninger. 
Det ble derfor besluttet å hente rein og kyndige reinpassere fra Norge og frakte dem til Klondike. Rein var kjent som allsidige bruksdyr som kunne brukes til mat, klær og transport.

4. februar 1898 forlot Lindeberg Alta med båten «Manitoba» som hadde kurs for New York. Han hadde fått jobb som reinpasser. Ombord var 113 mennesker, 535 rein og 250 tonn reinlav. Da han kom fram, viste det seg at krisen ikke ble så stor som fryktet, og Lindeberg ble løst fra sin kontrakt. De norske reinsdyrene skal ha gitt opphave til julenissens populærkulturelle reinsdyr. Senere gjorde den norskættede juristen Gudbrand J. Lomen vellykket forsøk på reindrift ved Nome. Hans firma Lomen & Co (som Lindeberg deltok i) innførte reinsdyr fra Norge.

### &laquo;De tre heldige svenskene&raquo;
På Sewardhalvøya ved Beringstredet traff han svenskene Erik Lindblom og John Brynteson, og de tre dannet det svært profittrike gruveselskapet *Pioneer Mining Co.*. De grunnla også gullgraverbyen Nome i Alaska (først kalt Anvil Creek), hvor de senere gjorde et stort gullfunn.

Ryktet om gullfunnet til «The Three Lucky Swedes» spredte seg som ild i tørt gress. Året etter ble Nome utsatt for et gullrush tilsvarende det i Klondike.

Lindeberg ble rik, men det oppsto mafiavirksomhet i området, og han ble forsøkt fratatt eiendommene sine. Han hadde imidlertid penger til å velge advokat fra øverste hylle, og fikk feltene tilbake gjennom høyesterett. Advokaten skal ha fått to bøtter med gull som honorar.

## Etterspill
Mange fra Troms og Finnmark deltok i gullrushet i Nome de første årene. Det var både deltakere fra Manitoba-ekspedisjonen og andre. Fra Skjervøy, Kvænangen og Alta dro om lag 50 personer på gullgraving. Mange vendte rike hjem.

I Nome står det en statue av Jafet Lindeberg og de to svenskene.

Lindeberg døde i San Francisco, i en alder av 89 år.

## Se også
* Nome, Alaska

## Referanser
Tsjuktsjere

**Tsjuktsjere** (russisk *tsjuktsji*, чукчи (flertall), *tsjuktsja*, чукча (*entall*)) er et urfolk i Tsjukotka, aller lengst nordøst i Sibir, ved kysten av Nordishavet og Beringhavet. De snakker et paleosibirsk språk, tsjuktsjisk. I den siste sovjetiske folketellingen i 1989 oppga 15&nbsp;183 at de var tsjuktsjere og 70,3&nbsp;% snakket språket.

Tsjuktsjerne har tradisjonelt levd av reindrift. De holdt sannsynligvis tidligere til lenger sør, og de har fordrevet andre folkeslag som yupiker og jukagirere. Da russerne kom til området på 1700-tallet, brøt det ut krig der tsjuktsjerne forsvarte seg tappert. I 1778 gikk russerne over til en mer fredelig politikk der de handlet med tsjuktsjerne, men ellers lot dem være i fred.

På 1950-tallet ble reindriften tvangskollektivisert, selv om tsjuktsjerne kjempet mot KGB og hæren med våpenmakt. Tsjuktsjerne har nå store helseproblemer på grunn av alkoholisme, feilernæring og forurensning fra gruvedrift og prøvesprenginger.

## Kilder
*
Akers mekaniske verksted

**Akers mekaniske Verksted**, ofte forkortet **Akers mek. Verksted** eller bare **Akers Mek.**, **Akers-mek.** og **AmV**, var et verksted, seinere skipsverft, som ble opprettet i Fossveien ved Akerselva i Oslo i 1841. I 1854 flyttet Akers mek. Verksted til *Holmen* på vestsiden av Pipervika, området som i dag er bolig-, kontor- og forretningskomplekset Aker Brygge. Der fortsatte bedriften å lage og reparere skip og utstyr fram til 1982, da det ble nedlagt. Verkstedet var en ledende aktør innen norsk skipsbygging og offshoreindustri og hadde en sentral posisjon i Oslos industrimiljø i 140 år.

## Historikk
Omkring midten av 1800-tallet ble det langs Akerselva og i Oslo ellers opprettet flere mekaniske verksteder som gjennom åra utviklet seg til store teknologibedrifter. *Agers mechaniske Værksted*, som ble opprettet omkring 1841, var blant de største sammen med Myrens Verksted fra 1848, Kværner Brug fra 1853 og Nylands mekaniske verksted fra 1854.

Akers mekaniske Verksted ble anlagt på østsida av Akerselva og leide en del av vannkraften fra Øvre Foss Sager som lå lenger oppe og fikk rundt halvparten av vannføringa i elva. Grunnlegger var orlogskaptein P.S. Steenstrup, som også var leder fram til sin død i 1863. Han hadde fartstid som skipsfører av Norges første dampskip, DS «Constitutionen», hadde bygd opp Carl Johans Verft i Horten som marinens hovedverft, og var også med på å stifte Polyteknisk Forening i 1852. 1852

I 1854 flyttet Akers mek. Verksted til Holmen ved Pipervika helt innerst i Oslofjorden, der bedriften utvidet virksomheten sterkt. I 1917 fikk[skipsreder Fred. Olsen aksje]ajoriteten i verkstedet. Familien hans beholdt kontrollen over bedriften fram til 1985. Akers mekaniske Verksted hadde i 1930 i alt bygd ca. 450 dampskip. Arbeidsstyrken varierte gjennom året avhengig av arbeidsoppdrag, og var i juni 1929 1&nbsp;485. Under andre verdenskrig hadde melkestreiken i september 1941 sin start blant læregutter ved verkstedet.

Sammen med flere andre virksomheter ble Akers mek. Verksted samlet til Akergruppen i 1960. Akers Verft, som var et av de største verftene i gruppa, ble lagt ned i 1982, og det gamle fabrikkbygningene på verkstedområdet i Pipervika, da kalt Nyland Vest, ble etter hvert omgjort til dagens Aker Brygge.

I 1987 gikk Akergruppen sammen med sementselskapet Norcem og dannet Aker Norcem. Året etter skiftet industrikonsernet navn til Aker.

## Skip bygget ved Akers Mekaniske Verksted

## Se også
* Aker Brygge
* Aker Kværner

## Litteratur
* Dag Solstad: *[[Medaljens forside]]*, Akers bedriftshistorie - skrevet på oppdrag for selskapet (1990)

## Eksterne lenker
* 
* Om Akerselva – fra Sannerbrua til Grünerbrua
* Norsk Folkemuseums samling av fotografier fra Akers mekaniske Verksted 1905–1946
* Om Akergruppen i Pax leksikon
* Om teknologihistorien i Norge 1850–1900
* fra Jubileumsbok 1951 med komplett skipsliste
Chemical Abstracts Service

**Chemical Abstracts Service** (CAS) er en divisjon av *[[American Chemical Society]]* som lager **Chemical Abstracts** (*kjemiske sammendrag*), en indeks av vitenskapelig litteratur innen kjemi og relaterte fagfelt. Chemical Abstracts har blitt utgitt siden 1907. CAS vedlikeholder også CAS registry (CAS-registret), en omfattende database over kjemiske substanser. Hver substans in denne databasen får et CAS registernummer, og disse numrene er nå vanlig i bruk til å foreta unike identifiseringer av kjemiske substanser. Substanser får også unike CA indeksnavn som vanligvis konstrueres ved hjelpe av rigide nomenklaturregler. I et forsøk på å tilby søk etter relaterte forbindelser blir den viktigste funksjonelle gruppene i en substans navngitt først, etterfulgt av sine modifikasjoner. Det er også andre forskjeller mellom CA indeksnavn og IUPAC-navn.

De forskjellige databaseproduktene som utarbeides av CAS er proprietære og blir normalt solgt til private firmaer og universitetsbiblioteker. Disse databasene inkluderer SciFinder og SciFinder Scholarhttps://web.archive.org/web/20060407055520/http://www.cas.org/SCIFINDER/scicover2.html, STNhttps://web.archive.org/web/20060415130334/http://www.cas.org/stn.html og varianter av STN. CAS er lokalisert i Columbus i Ohio.

## Se også
* PubChem

## Eksterne lenker
*
Morwen av Lossarnach

I J.R.R. Tolkiens fiktive verden Midgard var **Morwen Stålskjær** (2922-???? tredje tideverv) en dronning i Rohan. Hun var gift med kong Thengel av Rohan. De giftet seg i år 2943, og hadde sammen fem barn (fire jenter og en gutt), og blant dem var Théoden og Théodwyn (mor til Éomer og Éowyn). 

Morwen var 17 år yngre enn ektemannen hennes, og derfor var hun antakeligvis født i 2922. hun fikk navnet **Stålskjær** av Rohirrim på grunn av sin skjønnhet. Morwen døde før begynnelsen av Ringkrigen.